stanford-oval/wikipedia huggingface dataset:
Exit Planet Dust
הקלטה

הקלטת האלבום החלה באוגוסט 1994 והסתיימה בנובמבר. טום רולנדס הצהיר ב-2002 שהם "נשארו ערים במשך שלושה שבועות כדי לעשות את זה". השיר "Leave Home", יצא לאור בסוף 1994 באלבום המיקס של הצמד, NME Xmas Dust Up, שיצא כקלטת מצורפת לגיליון של NME.
לאלבום שני חלקים שונים בתכלית. ששת השירים הראשונים באלבום "Exit Planet Dust" הם רציפים, ומתמזגים אחד אל השני, כמו בסט של דיג'יי. הם כוללים את "Leave Home", גרסאות לשירים קודמים: "Chemical Beats" מ"Fourteenth Century Sky", והרצועה הראשונה שלהם "Song to the Siren", מהקלטה בהופעה חיה במרץ 1994 במועדון "Sabresonic", שהיה שייך להרכב "The Sabres of Paradise" של אנדרו וות'רול, שגם עשה רמיקס ל""Leave Home".
בחלק השני של האלבום מופיעים חמישה שירים נפרדים, רגועים יותר, המהווים את התחושה הדאבונית אחרי המסיבה. "Chico's Groove" הוא רצועה אינסטרומנטלית רגועה. בשיר "Life Is Sweet" משתתף הזמר טים בורגס מלהקת "The Charlatans" (אנ'), עם קצב מהיר שמזכיר את חציו הראשון של האלבום במידה מסוימת. את השיר הסוגר את האלבום "Alive Alone" שרה בת' אורטון – אז עוד זמרת-יוצרת שלא הייתה מוכרת במוזיקת המיינסטרים.
הצלחת האלבום

האלבום יצא בבריטניה ביוני 1995. "Leave Home" יצא כסינגל הרשמי הראשון מהאלבום ב-5 ביוני 1995. הוא הגיע למקום ה-17 במצעד הסינגלים הבריטי. הסינגל השני "Life Is Sweet" יצא לאור ב-28 באוגוסט 1995 והגיע למקום ה-25 במצעד הסינגלים הבריטי.
האלבום זכה למעמד פלטינה על ידי BPI ב-1 בינואר 1996.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
Encyclopedia of Popular Music: 
The Guardian: 
Muzik: 
Q: 
The Rolling Stone Album Guide: 
Select: 
Exit Planet Dust זכה לשבחים רבים עם יציאתו. NME תיאר את האלבום כ"חצוף, גולמי, מכופף כללים, שנעשה על ידי חובבי מוזיקה עם ראש פתוח, עבור חובבי מוזיקה עם ראש פתוח".
האלבום זכה לשבחים רטרוספקטיביים וממשיך לעורר השראה. "Muzik" כינה אותו כאלבום הדאנס השני הטוב ביותר בכל הזמנים בשנת 2002 ו-"Q TV" כאלבום ה-41 הטוב ביותר של שנות ה-90. על פי סקירה של AllMusic: "הסאונד של 'The Chemical Brothers' הוא בומבסטי וגדול, גדוש בדגימות גיטרות צווחניות והרבה סירנות ודיוות צורחות. סוג של אלבום פורץ דרך, "Exit Planet Dust" היה, עם יציאתו, אחד מאלבומי הפוסט-טכנו הבודדים באירופה שהצליחו בארצות הברית."
האלבום נכלל גם בספר "1001 אלבומים שאתה חייב לשמוע לפני שתמות".
Stereogum (אנ') ערכו סקירה ב-2015, 20 שנה לאחר יציאת האלבום, וכינו אותו אחד מ"תקליטי הרוק הפסיכדלי הטובים ביותר של שנות ה-90".
רשימת רצועות

| מס' | שם | משך |
| --- | --- | --- |
| 1. | Leave Home  | 5:32 |
| 2. | In Dust We Trust  | 5:17 |
| 3. | Song To The Siren - Live From Sabresonic Nightclub,United Kingdom/1994  | 3:16 |
| 4. | Three Little Birdies Down Beats  | 5:38 |
| 5. | Fuck Up Beats  | 1:25 |
| 6. | Chemical Beats  | 4:50 |
| 7. | Chico's Groove  | 4:48 |
| 8. | One Too Many Mornings  | 4:13 |
| 9. | Life Is Sweet  | 6:33 |
| 10. | Playground For A Wedgeless Firm  | 2:31 |
| 11. | Alive Alone  | 5:16 |
| משך כולל: | משך כולל: | 49:25 |
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |
| --- | --- | --- |
|  הולנד | מצעד 100 האלבומים ההולנדיים | 77 |
|  הממלכה המאוחדת | מצעד האלבומים הבריטי | 9 |
|  ניו זילנד | המצעד הניו זילנדי הרשמי | 42 |
|  סקוטלנד | מצעד האלבומים הסקוטי | 24 |
|  פלנדריה | אולטראטופ 50 | 49 |
|  שוודיה | סוורייטופליסטן | 17 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | – | 750,000 |
| הממלכה המאוחדת (BPI) | פלטינה | 314,000 |
הערות שוליים

1 2  "Beat Generation". הגארדיאן. 1999-06-12.
↑  Eric Weisbard, ?The Chemical Brothers: Who, Us, SPIN Media LLC, 1997-06. (באנגלית)
↑  "Planet Dust - The Chemical Brothers - Remix Article". Planet-dust.laserjay.net. אורכב מ-המקור ב-11 בדצמבר 2013. נבדק ב-2015-07-08. {{cite web}}:  (עזרה)
1 2  "Chart Log UK: Chris C. - CZR". Zobbel.de. נבדק ב-2015-07-08.
↑  "How The Chemical Brothers Revitalised UK Dance With Their Lairy House And Hip-Hop Hybrid 'Exit Planet Dust'". NME. 24 ביוני 2015. נבדק ב-2015-07-08. {{cite web}}:  (עזרה)
↑  "Planet Dust - The Chemical Brothers - The Muzik Top 50 Dance Albums of All Time". Planet-dust.laserjay.net. נבדק ב-2015-07-08.
↑  Robert Dimery; Michael Lydon (23 במרץ 2010). 1001 Albums You Must Hear Before You Die: Revised and Updated Edition. Universe. ISBN 978-0-7893-2074-2. {{cite book}}:  (עזרה)
↑  Sep 2023 Accreds - Albums.pdf, Dropbox (באנגלית)
| --- | --- |
בקרת זהויות :  MusicBrainz release group: 8fffd616-de95-3597-b1f2-211666cfc2dd
אלון פרץ

| --- | --- |
אין תמונה חופשית
 לידה:  27 בספטמבר 1992 (בן 32) פתח תקווה, ישראל ישראל
 שם לידה:  אלון פרץ
 מוקד פעילות:  ישראל 
 סוגה:  מוזיקת פופ 
 שפה מועדפת:  עברית 
 שיתופי פעולה בולטים:  ליאור נרקיס   אייל גולן   נסרין   זהבה בן  פאר טסי עומר אדם עדן מאירי
 
אלון פרץ (נולד ב-27 בספטמבר 1992) הוא מפיק מוזיקלי, מלחין, מעבד וכותב ישראלי.
ביוגרפיה

נולד לסימה קריספין וחנניה פרץ וגדל בפתח תקווה. בגיל 6 לימד עצמו לנגן בפסנתר ובגיל 13 למד לנגן בגיטרה. בגיל 16 החל להתנסות בהפקה מוזיקלית. למד בתיכון על שם דוד בן-גוריון שבעיר. התגייס לצה"ל ב-2010 וביצע שירות מלא בחיל המודיעין.
בשנת 2012 הוציא סינגל ראשון בשם "נותן מעצמי". השיר זכה לשיר השבוע ברדיו ירושלים.
שנת 2017 הפיק את אלבומו הראשון של דולב פרנקל "לאן אני הולך", והפיק מוזיקלית את השיר "מיליון שאלות" של יוצא האח הגדול אחי נתן וכתב והלחין את השיר "מי" לזמר עידן יניב בהפקתו של ארז רוסו.
בשנת 2018 כתב והלחין יחד עם אופיר כהן את הסינגל "אהיה בכל מקום" לזמר אייל גולן
ואת השיר "רק שלך" לזמר ליאור נרקיס.
בשנת 2019 יצר והפיק מוזיקלית את השיר "התרחקנו" לדודו אהרון. השיר יצא באלבומו התשיעי של אהרון, "השמחה שלנו". בהמשך השנה כתב, הלחין והפיק לזמרים פאר טסי וניב מנצור את השיר ״עם כל הבלאגן״, ואת הסינגל של מנצור ״לכבוד הזכרונות". כתב, הלחין והפיק יחד עם אופיר כהן את השיר "סכינים" לזמרת נוי פדלון. השיר נכנס לאלבומה ״סוודר״.
בשנת 2020 הלחין את הטקסטים של נעם חורב בשירים "מבול" ו"סליחה" לזמר דודו אהרון. בהמשך יצרו יחד את השיר "פעם" לזמר איתי לוי. יצר יחדיו עם הזמר פאר טסי את השיר ״הולך ומתרחק״ שיצא כסינגל של פאר טסי.
פרץ הפיק מוזיקלית את השיר "תמיד תזכור" בביצועה של נסרין קדרי שלווה בקליפ משותף עם עמותת גדולים מהחיים במסגרת קמפיין לגיוס תרומות לעמותה.
בתחילת שנת 2021 הלחין את המילים של נועם חורב לשיר "אולי בעולם אחר" של הזמרת זהבה בן.
הלחין והפיק ביחד עם ואופיר כהן, שיצרו עם ליאור נרקיס שמבצע את הבלדה "חלקת אלוהים".
בשנת 2022 יצר והפיק יחד עם אופיר כהן את השיר "ט״ו באב" לליאור נרקיס.
הפיק מוזיקלית את השיר ״רוח באה הימה״ לפאר טסי.
כתב והלחין את ״אוהב בך את הכל״ עם עידן יניב שגם מבצע.
עוד באותה שנה כתב הלחין והפיק את השיר ״הבת שלך״ לעדן בן זקן.
הלחין והפיק מוזיקלית את השיר ״לבד בחדר״ של עדן מאירי, אותו כתב נעם חורב.
פרץ גם הפיק מוזיקלית את השירים: 38 / אחרי הנצח / מונה ליזה / התיקון הכללי באלבום ״רדיו שטח״ של הזמר פאר טסי.
בספטמבר 2023 יצר והפיק את השיר ״הרס עצמי״ לזמרת הגר יפת.
ב 7 בנובמבר 2023 יצא השיר ״שלמים״ שכתב והפיק יחד עם הזמר מאור אדרי.
ב 18 בדצמבר 2023, יצא השיר בסוף עוד ניפגש, שכתב והלחין עם הזמר אליעד וגם הפיק מוזיקלית.
בינואר 2024 שחרר הזמר אברהם טל שיר חדש בשם ״טוב לי שאת כאן״ שיצרו אברהם טל, אבי אוחיון, ומתן דרור, אותו גם פרץ הפיק מוזיקלית.
באלבום החדש של הזמר פאר טסי - רדיו שטח 2, עיבד והפיק את השיר "העיר החדשה שלי".
בין היתר הפיק לזמרת נרקיס את השיר שכתבה והלחינה - ״לבשלי״.
סוף שנת 2024 - יציאת אלבומו של הזמר עומר אדם - באלבום זה לקח פרץ חלק בכתיבת השיר ״גברת אגו״(שזכה בתחרות טיקטוק) וכתיבה ובהפקה של השיר ״אוהבת לא אוהבת״.
קרואלה דה ויל

| --- | --- |

דמותה של קרואלה, כפי שהיא נראית בזיכיון דיסני.
 שם ספר:  101 דלמטים
 שם סרט:  על כלבים וגנבים על כלבים וגנבים 2: הרפתקאות פאטץ' בלונדון 101 כלבים וגנבים 102 כלבים וגנבים היורשים קרואלה
 תוכנית טלוויזיה:  101 דלמטים: הסדרה רחוב 101 דלמטים עד עצם היום הזה היורשים: עולם מרושע
 יוצרים:  דודי סמית
 גילום הדמות:  גלן קלוז (101 כלבים וגנבים ו-102 כלבים וגנבים) ויקטוריה סמורפית (עד עצם היום הזה) וונדי רייצ'ל רובינסון (היורשים) אמה סטון (קרואלה)
 דיבוב:  בטי לו גרסון (על כלבים וגנבים) סוזן בלקסלי (על כלבים וגנבים 2: הרפתקאות פאטץ' בלונדון)
 דיבוב בשפה העברית:  עמליה הדר (על כלבים וגנבים, גרסה עברית) ענת וקסמן (101 כלבים דלמטים: הסדרה, 102 כלבים וגנבים, על כלבים וגנבים 2: הרפתקאות פאטץ' בלונדון)
 מידע
 כינויים:  "אלה דה ויל" (102 כלבים וגנבים) "קרואלה פיינבורג" (עד עצם היום הזה) "מלכת האפלה" (עד עצם היום הזה) "אסטלה" (קרואלה)
 סטטוס:  חיה (בכל הגרסאות) מתה (עד עצם היום הזה)
 מין:  נקבה
 מקצוע:  פרוונית בעלת בית האופנה "House of DeVill" (101 כלבים וגנבים ו-102 כלבים וגנבים)
 שיוך:  החברה הגבוהה
 סיבת המוות:  נדחפה מצוק על ידי אמה (רק ב"עד עצם היום הזה")
 דמויות קשורות
 משפחה:  אמא: מדליין (עד עצם היום הזה)/ הברונית (קרואלה) אבא: הברון (קרואלה) בן זוג: מר דה ויל (ברומן בלבד)/מר פיינברג (עד עצם היום הזה) בן: קרלוס דה ויל (היורשים) האנטר דה ויל (רחוב 101 דלמטים)
קרואלה דה ויל (באנגלית: Cruella De Vil) היא דמות נבל קלאסית של דיסני. מופיעה ברומן של דודי סמית, "101 דלמטים". בכל הגרסאות של הסיפור חוטפת דה ויל בין 97 ל-99 גורי כלבים דלמטיים, כדי ליצור לעצמה מפרוותם את "המעיל האולטימטיבי". בגרסת הלייב אקשן נאמר שהיא משתמשת בפרוות גורים, מפני שכשהם גדלים נעשית הפרווה גסה ומחוספסת, והיא מבקשת לעצמה מעיל רך ונעים.
קרואלה דה ויל מדורגת במקום ה-39 ברשימת מכון הסרטים האמריקאי, "מאה שנים... מאה גיבורים ונבלים".
משמעות השם

שמה של קרואלה הוא משחק מילים של צמד המילים "אכזריות" ו"שטן", רמז שהודגש על ידי בעלה (ברומן) כשמר וגברת דארלינג התארחו אצלה. "קרואלה" פירושו "אכזריות", ו"דה ויל" פירושו "השטן" (משחק מילים: "De vil"; למעשה, "Devil"). בתרגומים אחרים, שמה משתנה בהתאם: בפולנית היא נקראת "Cruella de mon" (משחק מילים על המחזמר הפולני: "Demon", או "שד" בעברית). באיטלקית, היא נקראת גם "cruella de mon", שמשחק המילים הפעם הוא על צמד המילים "crudele" (אכזריות) ו-"Demone" (שד). בתרגום הצרפתי של על כלבים וגנבים, השם שלה מתורגם כ-"Cruella D'Enfer" (פשוטו כמשמעו; קרואלה גיהנום או קרואלה מהגיהנום). חנוך ברטוב, בתרגום הראשון לעברית, "מאה כלבים ואחד" (1966), קרא לה "עריצה מֵדַיאָש" - עריצה מלשון עריצות, ומדיאש כרמז לאשמדאי.
הופעות > רומן > 101 דלמטים

בסיפור המקורי מתוארת קרואלה כאישה מפונקת ו"זוהרת" בלונדון, שמכירה את גברת דארלינג, הבעלים של הגורים הדלמטיים, עוד מספסל הלימודים, אם כי לא היו חברות טובות וקרואלה נהגה להתעלל בה. עם זאת, בתחילת הרומן היא ידידותית יותר לגברת דארלינג כאשר הן נתקלות זו בזו, לפני שהיא גונבת ממנה את הגורים השייכים לה ולבעלה.
עושרה של קרואלה נאמד בכ-6 מיליון ליש"ט, והיא האחרונה באילן היוחסין של משפחתה. היא נשואה לפרוון, ולזוג אין ילדים. בחיי הנישואין, מצטיירת קרואלה כרודנית, ואילו בעלה כגבר כנוע וצייתן לחלוטין המדבר לעיתים רחוקות. כאשר גברת דארלינג שואלת מה שם המשפחה של קרואלה, קרואלה מתחכמת שאילצה את בעלה לשנות את שם משפחתו לשלה, שלא כדרך המסורת. בארוחת הערב, קרואלה מגישה לאורחיה מאכלים מוזרים בצבעים ובטעמים חזקים כשל פלפל. כאשר מר דארלינג שואל אותה אם לא חם לה מדי בערבי הקיץ עם גלימת הפרווה שלה, צוחקת קרואלה ועונה שהיא אף פעם לא מוצאת שום דבר חם מדי, ואפילו מתלוננת על הקור למרות החום הבלתי נסבל. הדירה שלה מוצגת כגרסה מפוארת של גיהנום, עם חדרי שיש בצבעים צעקניים כגון ירוק, אדום או סגול. מר וגברת דארלינג פוגשים גם את החתול הפרסי של קרואלה, שהיא מודה שהיא מתעבת ושומרת רק בגלל ערכו.
כשהיא מוזמנת לארוחת ערב חגיגית שנערכת על ידי מר וגברת דארלינג, מביעה קרואלה עניין בכלבים של הזוג ותוהה בקול איך ייתכן שהיא ובעלה לא חשבו על בגדים מפרוות כלבים קודם לכן. היא רואה את העורות העירומים של הגורים שזה עתה נולדו, נגעלת מהם ומציעה להם להטביע את הגורים; זוהי דרכה להיפטר מבעלי חיים שהיא רואה כחסרי ערך, ובכלל זה עשרות הגורים של החתול שלה. בביקור השני בביתם, היא מרימה את הגורים הבוגרים מן הרצפה, מתייחסת אליהם כמו בגדים ואף משתפשפת בהם.
הופעות > סרטי אנימציה > על כלבים וגנבים, על כלבים וגנבים 2: הרפתקאות פאטץ' בלונדון

בגרסת האנימציה של דיסני, קרואלה מופיעה לראשונה ב"על כלבים וגנבים" שנוצר בשנת 1961. בסרט  מדובבת דמותה על ידי בטי לו גרסון, והאנימציה שלה נוצרה על ידי מרק דייוויס. דיסני ביסס את הגרסה שלו לקרואלה על האישיות ועל הגינונים של טלולה בנקהד. הניתוק של קרואלה המקורית הוחלף על ידי מאניה מטורפת, והיא  "זוהרת" בקושי רב. מסיבות בלתי מוסברות, החתול הפרסי ובעלה של קרואלה הושמטו מגרסת דיסני, אך הרכב שלה נשאר, וזכה לעיצוב מאוד ייחודי, בצבעי אדום ושחור.
בסרט, קרואלה הפכה לעשירה בזכות אוסף מעילי הפרווה הגדול שלה, והיא סנובית ומפונקת. היא שואפת להכין מעיל פרווה מהכלבים של הזוג רדקליף, ומבטיחה לחזור שלושה שבועות מאוחר יותר כדי לאסוף את הגורים כשהם נולדים. בליל לידת הגורים, קרואלה מופתעת בהתחלה כשהיא מגלה שפרוותם של הגורים חלקה ללא כתמים כלל, אך מתעודדת כשאניטה אומרת לה כי הכתמים יופיעו לאחר מספר שבועות. היא מציעה לקנות את הגורים, אך לועגת פעמים רבות לקריירה המוזיקלית של רוג'ר ומתיזה עליו ועל פונגו הכלב דיו מהעט הנובע שלה. כאשר רוג'ר קובע בתוקף כי הגורים לא למכירה, היא מסתלקת בזעם ונשבעת לנקמה.
מספר שבועות לאחר מכן, צמד גנבים לא-יוצלחים בשם הוראס וג'ספר גונבים בהצלחה את הגורים, כאשר הזוג רדקליף נמצא מחוץ לביתו. בחקירת הגנבה, המשטרה לא מצליחה למצוא דבר נגד קרואלה, ואניטה לא רוצה להאשים אותה על אף הספקות של רוג'ר; אך המשטרה עדיין חושדת, אז היא הולכת להסתתר באחוזה הישנה שלה, "הול האל" בסאפוק. באחוזה מתגוררים הוראס, ג'ספר והגורים, כהוכחה לכך שהיא הייתה המוח מאחורי הגנבה. היא דורשת מהשניים להרוג את הגורים ולפשוט את עורם עוד באותו הלילה, ולאחר מכן עוזבת בזעם את האחוזה. למחרת בבוקר מגלה קרואלה כי הגורים נמלטו מהבית בלילה; היא וצמד הגנבים מבצעים חיפושים בכבישי הארץ המושלגים, באמצעות המכונית הפתוחה של קרואלה והמשאית של ג'ספר והוראס. למחרת, בערב חג המולד, קרואלה והשניים מבינים שהגורים נמלטו לדינספורט, ומתחילים לחפש שם. בזמן הנהיגה במכוניתה ברחבי העיר, היא רואה שורה ארוכה של גורים שחורים החולפים על פניה וקופצים לתוך טנדר. משהבינה בשנייה האחרונה שהגורים השחורים הם הגורים "שלה" בתחפושת, היא רודפת אחר הטנדר אל מחוץ לעיר. קרואלה מנסה לנגח את הטנדר שבתוכו הגורים הגנובים אל עבר הצוק, אך במקום זאת מתנגשת עם הוראס וג'ספר במשאית שלהם. שלושת הנבלים נופלים במורד ההר התלול. בעודה נעצרת על ידי המשטרה, קרואלה בוכה על אובדן מעיל החלומות שלה, ואילו ג'ספר אומר לה לשתוק.
לאחר אירועי הסרט הראשון, קרואלה חוזרת פעם נוספת לחטוף את הגורים הדלמטיים, כשהיא נעזרת בג'ספר, הוראס ואומן מיוסר בשם לארס, שאת עבודתו היא מעריצה. בתחילה היא מבקשת מלארס שיציג את הפרוות כיצירת אמנות, אך לאחר סירובו של לארס להרגם, היא שבה לתוכניתה המקורית להכין מעיל פרווה. לאחר מאבק ממושך מול פאטש ו"חץ מקשת" (שאותם היא חטפה בהמשך), היא מובסת פעם נוספת ונשלחת לאשפוז במוסד פסיכיאטרי.
הופעות > סדרות > 101 כלבים וגנבים: הסדרה

בסדרת האנימציה "101 כלבים וגנבים", דובבה קרואלה על ידי אפריל וינצ'ל, כשהיא מבוססת על הגרסה של גלן קלוז מסרטי הלייב אקשן, אבל עם העיצוב מסרטי האנימציה. היא לא לובשת בגדים מפרווה ולא מעשנת (אם כי בפרקים "Smoke Detectors" ו-"Hail to the Chief" היא כן מעשנת), והיא שפויה לחלוטין. הסדרה מתמקדת בעיקר בניסיונותיה לקחת את "חוות דארלינג" מהזוג דארלינג תוך כדי שימוש בגורים ככופר, בעיקר מפני שהאלמנה סמדלי לא רוצה למכור לה אותה. היא מנהלת חברת אב-טיפוס שלא בוחלת באף אמצעי להרוויח כסף, למשל קידוח שמן מהביצה ליד "חוות דארלינג" (ובכך מזהמת אותה).
בפרק הספיישל לחג מולד, "A Christmas Cruella", מתגלה שמאז שהייתה קטנה, קרואלה רצתה גור דלמטי, אך הוריה יצאו תמיד לחופשות והשאירו אותה עם האומנת ועם בגדים כמתנות. במהלך שנות העשרה שלה, אירוע נוסף היה הקש האחרון, וחלק משערה השחור נעשה לבן מרוב זעמה. בסופו של דבר, ילדותה האומללה היא שדחפה אותה אל עבר הרוע.
הופעות > סדרות > עד עצם היום הזה

קרואלה דה ויל מופיעה במחצית השנייה של העונה הרביעית של סדרת הטלוויזיה "עד עצם היום הזה", בה היא מגולמת על ידי השחקנית ויקטוריה סמורפית. בסדרה, קרואלה היא מכשפה עם היכולת לשלוט בכל בעלי החיים כרצונה.
בילדותה מתגלה קרואלה כפסיכופתית; היא מרעילה את אביה הביולוגי ואת שני אבותיה החורגים, ולכן אמה, מדליין, נועלת אותה בעליית הגג, כדי למנוע ממנה לפגוע באחרים. בבגרותה היא פוגשת את אייזק (הסופר), שמתחזה לעיתונאי רגיל. דרכו היא לומדת שעולמה, לונדון של שנת 1920, הוא אחד מרבים. מתוך אהבתו אליה, הסופר נותן לה את היכולת לשלוט בבעלי החיים, יכולת שקרואלה משתמשת בה כדי להפנות את הכלבים הדלמטיים של אימה נגדה ולהרוג אותה. קרואלה הורגת את הכלבים ומשתמשת בפרוותם כמעיל. לאחר שגילה את האמת על קרואלה, הסופר נאבק עימה, אך דיו הקסם שלו נשפך על שערה, שמשתנה לצבעי שחור ולבן. עם זאת, הסופר משתמש בטיפת הדיו היחידה שנותרה לו כדי להבטיח שקרואלה לא תוכל יותר להרוג.
מאוחר יותר, היא מגיעה ליער המכושף, בו היא הופכת לאלילת הפרווה הידועה לשמצה. עוץ לי גוץ לי מגייס אותה, את אורסולה ואת מליפיסנט כדי להשיג את הקללה האפלה, אך הוא נוטש אותן למות על ידי הצ'ארנבוג ששמר על הקללה. בזמן שברחו יחד, קרואלה כורתת ברית עם אורסולה ומליפיסנט. מאוחר יותר, מנסות שלושת מלכות האפלה לקבל סיוע משלגיה והנסיך צ'ארמינג, בנסיון מניעת המלכה הרעה מהטלת הקללה, אך עץ החוכמה איתו הם התייעצו מסרב לענות בשל הריונה של שלגיה. יחד עם אורסולה, קרואלה מתבקשת על ידי מליפיסנט לשמור בזמן שהיא יולדת את התינוקת שלה, לילי. כתוצאה מכך, קרואלה נשאבת לתוך שער קסום עם אורסולה והתינוקת של מליפיסנט לעולם שלנו, בשל כישוף שהוטל על ידי שוליית הקוסם.
בעולם שלנו, הנישואין של קרואלה עם מר פיינברג מתפרקים כשה-FBI עוצרים אותו. מר גולד ואורסולה משכנעים אותה להצטרף אליהם במסע למציאת הסופר על מנת שיוכלו לקבל את הסוף הטוב שלהם. קרואלה משחקת כדמות משנית בעלילה, עד שהסופר משתחרר מהספר. מפני שקרואלה לא יכולה להרוג אותו בעצמה, היא מעמידה פנים שהיא מאיימת על הנרי כדי לאלץ את אמה ורגינה לעשות זאת. בסופו של דבר, אמה מתעמתת איתה, ובחוסר ידיעה על ההגבלה שהסופר הטיל על קרואלה, אמה דוחפת את קרואלה מצוק אל מותה, ובכך עושה את הצעד הראשון בליהפך לאפלה.
הופעות > סדרות > רחוב 101 דלמטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הופעות > סרטי לייב אקשן > 101 כלבים וגנבים, 102 כלבים וגנבים

גלן קלוז גילמה את קרואלה דה ויל בסרט 101 כלבים וגנבים שיצא ב-1996 ובסרט ההמשך שלו שיצא ב-2000, 102 כלבים וגנבים. הסרטים מאתחלים מחדש את דמותה של קרואלה ומציגים אותה כאייקון אופנה נקמנית, סנובית ומאוד זוהרת שמנהלת את בית האופנה "House of DeVil", המתמחה באופנת פרוות. אניטה (בגילומה של ג'ואלי ריצ'רדסון) היא תופרת ועובדת של קרואלה דה ויל. בניגוד לסרט האנימציה, גרסת הלייב אקשן מסבירה מדוע קרואלה רוצה להשתמש בפרוות הגורים למעילים שלה: הפרוות של הכלבים הבוגרים לא יהיו רכות כמו פרוות גורים. בתחילת הסרט, מגלים שקרואלה רוצה לעשות שימוש בפרוות הנמר הסיבירי שנמצא בגן החיות של לונדון למעילי הפרווה שלה.
הסרט לא היה מוצלח כמו סרט האנימציה, אבל ביצועיה של קלוז, והתלבושות שלה, שנוצרה על ידי אנתוני פאוול ורוזמרין בורוז, זכו לתשומת לב מיוחדת, ובמיוחד מהמגזין "Vanity Fair"; טפרים בכפפות ושרשרות עשויות משיניים הוסיפו לרעיון שקרואלה נהנית ללבוש חלקים של חיות מתות. חלק מהבגדים של קרואלה בסרט נעשו מעור או "PVC",. בנוסף, לקרואלה יש תמיד איפור כבד. קלוז הגיבה על איך שהתפקיד הזה היה תובעני כל כך, שנאלצה לנעול מגפיים עם עקבים מחודדים ומחוכים, ובנוסף, היא תמיד עישנה כדי לתת לקרואלה מראה של "נבלה" מסתורית. קלוז גם עמדה על כך שהיא בעצמה תעשה את הפעלול בסרט שבו קרואלה נופלת לתוך בור מלא בבוץ, בניגוד לכפילה שלה.
ב-102 כלבים וגנבים, תחת השפעת טיפול ההיפנוזה של ד"ר אוון פבלוב, קרואלה נרפאה מהתמכרות שלה מפרווה ושוחררה מהכלא על תנאי, שלוש שנים לאחר אירועי הסרט הראשון. היא מתעקשת להיקרא "אלה", מפני ש"קרואלה נשמעת כל כך ... אכזרית". בעודה מסורה לחלוטין להצלת בעלי חיים, היא נבהלת אפילו ממראה קטן של אופנת פרווה, במיוחד מכיוון שיש לה את כל מעילי הפרווה והציור של עצמה במעיל הגורים הדלמטים, עוד מהסרט הקודם. למרות זאת, האישיות החדשה של קרואלה לא נמשכת זמן רב, מכיוון שהשפעת הפעמונים של מגדל הביג בן הצליחו לבטל את ההיפנוזה, והחזירו את קרואלה לאישיות הקודמת שלה. כשהיא הייתה "אלה", קרואלה הפסיקה את ההרגלים האופייניים לה, כגון לבישת בגדי פרוה, ציפורניים ארוכות, עיצובי שיער מוגזמים, ועישון. ברגע שהביג בן טילטל את גלי המוח של "אלה" בחזרה ל"קרואלה", ההרגלים הישנים שלה חזרו. בסוף הסרט, היא נאפית על ידי הגורים בתוך תבנית של עוגה ונעצרת שוב; כשהפעם היא נידונה למאסר העולם, וכל הונה הלך למקלט לכלבים "2nd Chance".
הופעות > סרטי לייב אקשן > היורשים

קרואלה דה ויל מוגדרת כאחת מן הנבלים הראשיים של הסרט, שהבן שלה קרלוס, נוסע ל"אורדון" על מנת ללמוד בבית הספר שם. בעיבוד זה, דמותה של קרואלה מגולמת על ידי וונדי רייצ'ל רובינסון; האפרו-אמריקאית הראשונה בתפקיד זה.
הופעות > סרטי לייב אקשן > קרואלה

בשנת 2015, הוכרז על ידי אולפני דיסני על הפקת סרט לייב אקשן שיעסוק בקרואלה דה ויל (בדומה ל"מליפיסנט"). את התסריט לסרט, התעתדה לכתוב התסריטאית אלין ברוש מק'קנה (שכתבה את התסריט לסרט השטן לובשת פראדה), והוכרז שהסרט יופק על ידי המפיק אנדרו גאן. הסרט, שמתרחש במהלך שנות ה-70, מגולל את קורותיה של קרואלה דה ויל, בגילומה של אמה סטון, וחושף את האירועים שקדמו לאירועי הסרט האנימציה משנת 1961, "על כלבים וגנבים".
הופעות > אחר > ברודוויי

קרואלה מופיעה פעם נוספת בתור האנטיגנוסטית הראשית גם במחזמר בברודוויי המבוסס על הרומן המקורי. במחזמר, היא גולמה על ידי רייצ'ל יורק; עם זאת, השחקנית הודיעה בבלוג שלה שהיא עזבה את התפקיד של קרואלה דה ויל כדי שהיא תוכל להמשיך לפרויקטים אחרים. אחריה, התפקיד נלקח על ידי שרה גטלפינגר.
בתרבות הפופולרית

קרואלה דה ויל הפכה לאחת מהרשעים הספרותיים שזכו לאזכורים רבים בתרבות הפופולרית:
להקת "Queen" פרסמו שיר שנקרא "Let me entertain you" ובו מופיע המשפט "I'll Cruella de vil you"
השיר "Cruella" של להקת "deadsy" נכתב לזכרה לאחר שמתנקש מסתורי ירה בה בפרק "מי ירה בקרואלה דה ויל - חלק 1"
בסרט "אבא מתארס" משנת 1998, פארקר היילי מספרת לאמא שלה שבעלה לשעבר (שהוא אביהן של צמד התאומות) מתחתן עם "קרואלה דה ויל"
שחקנית הנוער והזמרת סלינה גומז ביצעה עיבוד מחודש לשיר "קרואלה דה ויל" מתוך הסרט "על כלבים וגנבים"
מארק קמפבל שר את גרסת הפאנק של השיר "קרואלה דה ויל" לסרט "102 כלבים וגנבים"
הזמרת ליידי גאגא התחפשה לקרואלה דה ויל בהופעת ליל כל הקדושים שלה ב-2010. בהופעה הופיעו תלבושות רבות בהשראת הנבלה
בובה מתנפחת של הדמות הופיעה בטקס פתיחת אולימפיאדת הקיץ 2012 בלונדון, לצידם של עוד נבלים כגון: לורד וולדמורט (מהארי פוטר), מלכת הלבבות (מאליס בארץ הפלאות) וקפטן הוק (מפיטר פן)
ב"לויס וקלארק: הרפתקאותיו החדשות של סופרמן", צהובון זול מאשים את לויס בבגידה בבעלה, קלארק קנט, ביחד עם סופרמן. לויס מגיבה מאוחר יותר ואומרת שהיא מתחת לקרואלה במדד הפופולריות
הזמרת מלאני מרטינז קיבלה את ההשראה לצבוע את שערה מקרואלה דה ויל.
בתרבות הפופולרית > פארודיות

בפרק "Two Dozen And One Greyhounds" מתוך "משפחת סימפסון", מר ברנז משמש כקרואלה דה ויל, רק שבניגוד אליה, הוא מנסה לגנוב את העוזר הקטן של סנטה ואת כלבי הציד של החברה שלו כדי להכין מהם טוקסידו. ניגוד נוסף שאפשר למצוא בין קרואלה דה ויל לפארודיה שלה בפרק, זה שבזמן שקרואלה לא מהססת להרוג, מר ברנז כן מהסס מפני ש"כלבי הציד שלו כל כך חמודים", ולכן הוא משלם למשפחת סימפסון שיהרגו אותם, אך במקום זאת, הם מאמנים אותם להיות כלבי מרוצים. בפרק מופיע גם פארודיה של השיר "Be Our Guest" מתוך הסרט "היפה והחיה".
לקוקו לבוצ'ה, היריב של הראגרטס בסרט הספין אוף "הראגרטס בפריז", יש מספר מאפיינים שדומים לקרואלה דה ויל.
ב"ג'סי", בפרק "101 lizards", גברת צ'סטרפיילד משחקת תפקיד דומה לשל קרואלה.
הערות שוליים

↑  AFI'S 100 Years…100 Heroes and Villains. American Film Institute
↑  האקדמיה ללשון העברית,'"`UNIQ--nowiki-00000001-QINU`"'"עריצה מדיאש או קרואלה דה-ויל?", באתר פייסבוק, ‏25.10.2019
↑  'Once Upon a Time' casts 'Alias' vet Merrin Dungey
↑  'Once Upon A Time' Q&A: Victoria Smurfit Previews Cruella's Origin Story
↑  Disney’s 'Descendants': Meet the kids of Maleficent, Jafar, and Cruella de Vil - EXCLUSIVE PHOTO
↑  Disney Preps Live-Action Cruella de Vil Film (Exclusive)
קרואלה דה ויל בגילומה של ויקטוריה סמורפית
קרואלה דה ויל בגילומה של גלן קלוז
Music for the Jilted Generation

Music for the Jilted Generation הוא אלבומה השני של להקת הפרודיג'י הבריטית, שיצא לאור ביולי 1994. בדומה ל"Experience", אלבומה הקודם של הלהקה, מרבית הפקת האלבום בוצעה על ידי ליאם האולט. מקסים ריאליטי היה חבר הלהקה הנוסף היחיד שהשתתף בתהליך ההפקה של מספר שירים.
האלבום הגיע למעמד אלבום פלטינה כפול בבריטניה. בשנת 2008 יצא האלבום בהוצאה מחודשת ומורחבת שכללה דיסק נוסף ובו רמיקסים ושירים נוספים.
הפקה

הסגנון המוזיקלי של האלבום כולל אלמנטים רבים ממוזיקת הרייב, הטכנו והג'אנגל. הפקת האלבום הושפעה, במידה רבה, מהאווירה הציבורית במיינסטרים הבריטי כנגד תרבות הרייב, אווירה שבאה לידי ביטוי בתקנה 1994 לחוק הפלילי והסדר הציבורי(אנ') שחוקק הפרלמנט באותה שנה. התקנה ביקשה לצמצם את האפשרויות לקיים מסיבות רייב ולפעול למניעת קיומן של מסיבות ללא רישיון שהוגדרו כהתנהגות "אנטי-חברתית". הנושא בא לידי ביטוי בשיר "Their Law" בו נאמר ""Fuck 'em and their law"".
באלבום קיימים סימפולים רבים הלקוחים מתוך או שנעשו בהשראת סרטים. קטע האינטרו של האלבום הוא פרפרזה על משפט מתוך הסרט "מכסח הדשא". המשפט מבוצע בשינויים קלים ובמבטא אמריקאי במקום המבטא הבריטי של פירס ברוסנן בסרט עצמו. השיר "Their Law מתחיל עם פרפרזה על משפט מתוך הסרט "הפרחח ובת השריף"(אנ'). השיר "Full Throttle" כולל סימפול מתוך הסרט "מלחמת הכוכבים - פרק 4: תקווה חדשה|מלחמת הכוכבים". בשיר "The Heat (The Energy)" מסומפל קטע מסרט האימה "פולטרגייסט III". בשיר "Claustrophobic Sting" יש קול הלוחש את המשפט "My mind is glowing" שהוא פרפרזה על המשפט "My mind is going" שנאמר על ידי HAL 9000 בסרט "2001: אודיסיאה בחלל".
בשלבים הסופיים של ההפקה גילה האולט כי אורך השירים ארוך מידי עבור תקליטור סטנדרטי באותם ימים. השיר "One Love" נערך מחדש וקוצר ב-3:53 דקות. השיר "The Heat (The Energy)" קוצר גם הוא והשיר "We Eat Rhythm" נותר מחוץ לאלבום.